Aristoteles
Aristoteles (/ˈærɪˌstɒtəl/; Greka: Ἀριστοτέλης [aristotélɛːs], Aristotélēs; 384 aK – 7 di marto 322 aK) esis Greka filozofo, ciencisto e logikisto naskinta en Stagira. Ilu skribis plu kam 200 texti (di qui konocesas 31) pri multa diferanta temi, quale logiko, metafiziko, filozofio pri la cienco, etiko, politiko, estetiko, retoriko, fiziko e biologio.

Lua patro, Nicomachus, mortis kande Aristoteles esis puero e lu vivis sub sucio di gardero. Evante 18 yari, ilu divenis dicipulo di Platon en Athina, ube restis til l'evo di triadek e sep, proxim la yaro 347 aK.

Ilu skribis en la formo di dialogi, e lua verki traktas pri multa temi, exemple fiziko, metafiziko, poezio, teatro, muziko, logiko, retoriko, linguistiko, politiko, guvernerio, etiko, biologio e zoologio. Ilu studiis cirkume 400 speci di animali, di qui dissekis cirkume 50.

La verki da Aristoteles esis l'unesma en la westala filozofio qui kreis kompleta sistemo qua enkorpigis etiko, estetiko, logiko, cienco, politiko, e metafiziko. Quale Platon, ilu agnoskis l'existo di sociala klasi, ma segun ilu ne esis tri, ma du klasi: la klasi di libera homi, e la klasi di sklavi.

Poka tempo pos la morto di Platon, Aristoteles quitis Athina, e pro demando dal rejulo Filipus de Macedonia, il divenis preceptoro por Alexandros (356 aK–323 aK).

Frazi

Referi 

Grekiana filozofi
Grekiana fizikisti
Grekiana matematikisti